SAPATU sakolah Panjul - ngaran asal sambat nang manulis wal lah - katuju banar dilem, sabab rancak banar taungkap lapikannya.
Gara-garanya kada lain, saban hari sapatu tu dipakai Panjul gasan bemain bal wan kekawalannya imbah istirahatan sakolah. Nah sabab rancak banar taungap, amun bulik sakolah Panjul sibuk surangan melem lalu manjamur sapatunya tu supaya baisukan kawa dipakai sekolah pulang.
Kabiasaan kada baik Panjul tu, sakali-sakali maulah Panjul supan dihadapan guru lawan kakawalnya nang kabujuran harian tu handak ujian paraktik sambahyang. Kesahnya Panjul nang hanyar bulk pada sekolah, kada paingatan mambujuri lapik sapatunya nang bungkas sabab dipakai bemainan bal. Maka nang bungkas kada sabuting sapatu haja, sapasang sapatu Panjul barataan lapiknya bungkas. Nah Panjul nang kesahnya kauyuhan kada paingatan lagi mambujuri sapatunya tu, sampai baisukan handak tulak ka sakolah, Panjul hanyar kipuh mambujuri.
"Astaga kada ingat unda membari lem," sambat Panjul.
Imbah manggawi, lem sapatu baluman jua karing tapi Panjul tatap haja mamakainya. Sampai di sakolah, Panjul kada marasa ada nang aneh lawan batisnya. Dalam hati Panjul aman, sapatunya kada lagi bungkas.
Rupanya salah nang disambat Panjul dalam hati, imbah handak praktik sembahyang Panjul lawan kekawalannya lalu ka masjid.
Sebuting-sebuting kawal Panjul mambuka sapatu, pas giliran Panjul nang mambuka, kekanak sikung tu pina ngalih banta memacul sapatu.
"Bah kanapa sapatu unda ni ngalih dibuka," sambat Panjul.
"Kenapa wal," takun kawalnya.
"Ni nah ngalih dibuka," ujar Panjul.
"Ikam paku kah," sahut kawalnya.
"Kada wal, besiukan tadi unda lem. Sekalinya balum karing. Habis am berikit di batis unda ini," pandir Panjul.
Mendangar kesah Panjul itu, lucut kekawalannya ketawaan. (oke/upi)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn